อาการรักษาเบื้องต้นของการปวดหัวตรงขมับสองข้างอย่างรุนแรง
สวัสดีค่ะ อาการปวดศีรษะที่ขมับสองข้างอย่างรุนแรง อาจจะเกิดจาก ปวดหัวจากการใช้งาน จากกล้ามเนื้อรอบศีรษะที่ตึงตัว มักเป็นมากตอนเย็น ได้พักแล้วจะดีขึ้นได้ สาเหตุอื่นๆ เช่นปวดไมเกรน แต่มักเป็นปวดมากแค่ข้างเดียว ไม่ค่อยปวดสองข้างพร้อมกัน ปวดจากการติดเชื้อของสมองหรือเยื่อหุ้มสมอง ปวดจากสาเหตุในสมองเช่นมีเลือดออกหรือเนื้องอกในสมอง ซึ่งมักจะปวดมากจนรบกวนการใช้ชีวิต มีอาเจียนพุ่ง หรือก่อนหน้านี้มีอุบัติเหตุที่ศีรษะนำมาก่อนเบื้องต้นควรพักผ่อนให้เพียงพอต่อวัน หลีกเลี่ยงกิจกรรมที่ต้องเพ่งสายตามากๆ รับประทานยาแก้ปวดเพื่อบรรเทาอาการได้หากอาการยังไม่ดีขึ้น พักแล้วยังปวดเยอะขึ้นเรื่อยๆ อาเจียนพุ่ง ตาพร่า กล้ามเนื้ออ่อนแรง หรือมีไข้ร่วมด้วย ให้รีบไปพบแพทย์